b'\n_START_ARTICLE_\nThe Sims 3\n_START_SECTION_\nIgra\n_START_PARAGRAPH_\nSims 3 je napravljen po istom konceptu kao i njezini prethodnici Sims i Sims 2. Igra\xc4\x8d u igri kontrolira svog Simsa u aktivnostima i odnosima s drugim Simsima sli\xc4\x8dno kao i u stvarnom svijetu. Igra se mo\xc5\xbee igrati koliko god ho\xc4\x87e i nema posebnih pravila. U igri igra\xc4\x8d gradi svoju ku\xc4\x87u, koju mo\xc5\xbee i kupiti, stvara svoje vlastite Simse i vodi njihov \xc5\xbeivot od mladosti do starosti.\n_START_SECTION_\nOtvoreni svijet\n_START_PARAGRAPH_\nU Sims 3 igra\xc4\x8di svoje Simse smje\xc5\xa1taju u grad gdje Simsi \xc5\xbeive i rade. Igra\xc4\x8di mogu Simse poslati da na\xc4\x91u posao, idu u trgovinu, knji\xc5\xbearu, restoran i razne druge stvari. Simsi mogu upoznavati ostale likove u igri i imati vlastite obitelji.\n_START_SECTION_\nKarijere\n_START_PARAGRAPH_\nPostoji mnogo raznovrsnih karijera i poslova koje Simsi mogu raditi. To su poslovna, kriminalna, kuharska, novinarska, policijska, medicinska, vojna, glazbena, politi\xc4\x8dka, sportska i znanstvena karijera. U dodacima za Sims 3 postoje i druge karijere, kao \xc5\xa1to su arhitektonska, karijera u \xc5\xa1kolstvu, vatrogasna, karijera lovca na duhove, istra\xc5\xbeiteljska , karijera stilista, filmska karijera. Igra\xc4\x8d Simsa mo\xc5\xbee navesti kao samozaposlenog i honorarnog radnika. Na svome radnom mjestu Sims napreduje znanjem svojih vje\xc5\xa1tina npr. logika, spretnost, pisanje. Sims mo\xc5\xbee biti i nezaposlen.\n_START_SECTION_\nVje\xc5\xa1tine\n_START_PARAGRAPH_\nU Sims 3 igra\xc4\x8di mogu Simsima razvijati razne vje\xc5\xa1tine koje su potrebne za napredak na poslu, ali i u \xc5\xbeivotu. Simsi neke vje\xc5\xa1tine mogu u\xc4\x8diti iz knjiga koje se mogu kupiti u knji\xc5\xbeari ili rade\xc4\x87i fizi\xc4\x8dko te vje\xc5\xa1tine u praksi. Neke od vje\xc5\xa1tina su logika, kuhanje, slikanje, vrtlarstvo, pisanje, gitara, atletika, spretnost, karizma, pecanje.\n_START_SECTION_\nDodaci\n_START_PARAGRAPH_\nU Sims 3 postoje ovi dodaci: World Adventures, Ambitions, Late Night, Generations , Pets, Showtime, Seasons, Supernatural, University Life, Island Paradise i Into The Future.\n_START_SECTION_\nZvuk\n_START_PARAGRAPH_\nGlazbu za The Sims 3 napisao je Steve Jablonsky.'